section_heading: Karijera
paragraph_text: Tigijev je debitirao za reprezentaciju Kazahstana 2001. na Svjetskom kupu u američkom Baltimoreu gdje je poražen u finalu. Iste godine osvojio je treće mjesto na Svjetskom juniorskom prvenstvu u Taškentu. Na Svjetskom kupu održanom u New Yorku 2003. Taimuraz Tigijev bio je 14. Prvu veću medalju, Tigijev osvaja 2006. na Azijskim igrama u katarskoj Dohi gdje je osvojio broncu. Kvalificiravši se na Olimpijske igre 2008. u Pekingu, na Olimpijadi je osvojio srebro u kategoriji do 96 kg.